Mrs. Heartbreaker | Harry Styles - 6 ❅ 15. December | "Vores rejse må ikke være slut endnu." - Movellas\n8. 6 ❅ 15. December | "Vores rejse må ikke være slut endnu."\nOBS: Teksten der står med kursiv er i dette kapitel flashbacks\n5 dage var gået, og stemningen mellem Skylar og jeg havde i disse dage været trykket. Kun få ord var blevet udvekslet mellem os, og kun få timer i samme rum var blevet brugt. Hun kiggede ikke længere på mig på samme måde, når hendes blik få gange ramte mig. Det var som at hun kiggede på en helt anden, som at jeg ikke længere var den samme. At jeg havde ændret mig. Sådan havde det været lige siden, hun fandt ud af min tidligere involvering med stoffer.\nVi havde ramt 15. december og med kun få dage til jul, var jeg begyndt at blive usikker på om dette frieri ville blive gennemført. Denne december havde endnu ikke bragt os andet end kaos og drama. Trods Skylars utydelige blikke gennem de sidste par dage, havde tvivlen ikke meldt sin ankomst, og jeg var stadig sten sikker. Sikker på at Skylar var hende, jeg ville tilbringe resten af mine dage med.\n”Harry?” min søster, Gemmas medlidende stemme, var hvad der fik mig revet ud af mine tanker og rette blikket mod min søster, som sad på den anden sidde af cafébordet med en kaffe latte i hånden.\n”Du virker så fjern,” konstaterede hun og tog en tår af den stadig skoldende kaffe, som jeg kunne se at den var, da hun skar en grimasse. Min søster ord fik mig til at sukke tungt, trække på skuldrene og læne mig tilbage i stolen.\n”Hun kigger anderledes på mig,” fortalte jeg, mens jeg med en teske drejede rundt i den varme kakao foran mig og tilføjede så; ”Det er som om, hun frastøder mig,” selvom Skylars blikke var utydelige, sagde de mig også mere end tusind ord. Frastødelse, koldhed, skuffelse, fremmedhed, sorg var alle ord der kunne sættes på hendes blikke mod mig.\n”Har du prøvet at snakke med hende om det, Harry?” min søster kom som altid med et af hendes råd, som selv den dummeste ville kunne regne ud. Et råd som alle ville tænke på med det samme, de havde rodet sig ud en konflikt. Et råd som til mit uheld allerede var blevet opbrugt.\n”Det har jeg prøvet uden held,” sandt som det var, havde Skylar hver gang, at jeg havde prøvet på at snakke det ud - hvilket var mange gange, fundet en undskyld for at forlade rummet vi befandt os i. Men jeg var sikker på, at hun ikke ville kunne blive ved med dette. En dag må hun se konflikten i øjnene.\nEn vibration fra min baglomme fik mig til at trække min mobil frem, for at jeg med det samme opdagede den besked, der var kommet tikkende ind. En besked fra Taylor.\nOpgave 3 Da denne jul står i fortidens tegn, giver jeg dig denne opgave; kreer en video til Skylar, der indeholder de minder i deler. x\nDenne besked var en øjenåbner for mig, og den fik mig til at indse, hvordan jeg måske kunne overbevise Skylar om, at jeg stadig var denne samme mand, og at jeg havde ændret siden den periode.\n”Gemma, jeg vil nød til at gå,” sagde jeg forhastet. Jeg lagde hurtigt min telefon tilbage i buksenlommen, mens jeg rejste mig fra stolen og sjusket men hurtigt tog min jakke og mit ternede tørklæde på. Jeg kunne mærke Gemmas forbavsede blik, da jeg - inden hun kunne nå at få et ord indført, havde forladt hende og den stadig varme og fyldte kakao på caféen.\nDa jeg kom ud på gaden, hvor sneen faldt omkring mig, og vinden gav mit kram, satte jeg med hastige skridt kurs mod lejligheden.\nDet var en tom lejlighed, som jeg efter få minutter kom hjem til, hvilket også var, hvad jeg havde regnet med det ville være. Eftersom man ikke just kunne sige, at Skylar og jeg havde været på talefod i denne uge, så havde Skylar brugt en masse tid hos Zayn og Perrie eller nogle af de andre drenge fra vores omgangskreds. Dette havde været hundrede procent forståeligt, siden stemningen i vores lejlighed som sagt ikke havde været den bedste.\nDa jeg havde tage mit overtøj af og smidt det hen i hjørnet af entréen - der var ingen tid til hænge det op, satte jeg kurs ind mod soveværelset, hvor jeg med det samme tændte computeren, der stod på det lille skrivebord nær vores dobbeltseng, som de seneste dage kun havde tilhørt en person. Enten Skylar eller jeg.\nVideoerne på computerne bragte mig en masse gode minder. Det første oprigtige smil poppede fre på mine læber, da jeg fandt en video fra vores rejse til Paris, hvor vi havde trodset et forfærdeligt uvejr for at nå til Eiffeltårnet, dog hvis vi havde ventet en lille time med at gå ville stormen have lagt sig, og vi ville have været nået fre tørre.\n”Harry, mit hår!” hvinede Skylar grinende, da vi trådte ud fra hotellets lobby. Hendes hår blæste i alle retninger og formåede at dække for hendes øjne, så hun flere gange med sine hænder ihærdigt prøvede at få det sat ordentligt dog uheld, da det hurtigt kom i vejen igen.\nEt uvejr havde lagt sig over Paris’ gader. Regnen stod ned i stænger og ramte fortovene med et klask, og den kraftige blæst fik lygtepælene til at svaje en smule. Vi havde valgt at trodse dette uvejr, da vi ville nå at se Eiffeltårnet, inden vores hjemrejse dagen efter.\n”Jeg tror desværre ikke det vil opholde i dag, love,” konstaterede jeg, mens jeg i et desperat forsøg forsøgte at slå paraplyen i min hånd op. Da jeg endelig fik den op, gik det ikke langsomt, før Skylar var klistret til min arm, og vi begge stod under den sorte paraply.\nEiffeltårnet lå ikke længere væk en tredive minutters gang fra vores hotel, dog i dette vejr føltes det som en evighed. Selvom det var sommer, fik regnes kolde dråber mig til at indse, at jeg ikke havde taget nok tøj på, hvilket jeg hurtigt fortrød.\n”Det her er typisk,” klagede Skylar, da vi endelig nåede frem til det gyldne tårn, Eiffeltårnet. Uvejret var hørt op, mens solen tittede frem og formåede at varme min kolde krop. Hvis vi blot var gået en halv time senere, var vi nået tørre frem og ville i dette øjeblik ikke ligne to våde hunde.\n”En dag vil vi grine af det,” svarede jeg, og et smil dannede på mine blå skælvende læber.\nOg som jeg havde sagt på dagen i Paris, sad jeg nu med et smil om mine læber og en lydløs latter, mens jeg scrollede ned gennem videoerne på computeren for finde de helt rigtige, som jeg kunne redigere sammen til en fuldendt video til Skylar.\nEndnu en video bragte mig tilbage i tiden. En video fra vores roadtrip i Californien, hvor vi var kørt vejen fra San Fransisco til Los Angeles. En tur på ca. 7 timer.\n”I tell you what I want, what I really really want, so tell me want you want, what you really really want!” skrålede Skylar med på sangen der pumpede ud af højtalerne. Jeg kiggede målrettet ud af vinduet, dog kunne jeg ikke lade vær’ med at ryste grinende på hovedet over hendes utroligt dårlige smag i musik og hendes lige så dårlige sangevner.\nVi havde kørt omkring 4 og var noget over halvvejs på vores vej mod Los Angeles. Vi havde været et par dage i San Fransisco og havde planlagt, at vi efter Los Angeles ville køre videre til Beverly Hills. Derefter vil destination være ukendt, alt vi vidste var at vi havde en måned i Californien, før vores fly ville lette for afgang mod Manchester.\n”Hvad?” spurgte hun, da jeg udbrød i en stor latter efter hun havde ramt en tone helt forfærdeligt. Hun lagde sin arme over kors og prøvede at spille fornærmet, men hun kunne ikke holde smilet om hendes læber tilbage.\n”Jeg tænker bare over, hvordan sådan en smuk pige kan have så elendig musiksmag og dårlige sang evner,” min kommentar fik Skylar til at rynke på brynene og slå mig blidt over skulderen.\n”Spice girl er ikke elendigt!” protesterede hun.\nUden nogen tvivl var Skylar den jeg delte flest fantastiske oplevelser med. Oplevelser jeg ikke ville bytte for noget i verden, derfor håbede jeg også på at vi ville få mange flere i fremtiden. Vores eventyr kunne ikke være slut endnu.\nDa jeg efter et par timer blev færdig med at redigere en video sammen - og jeg var tilfreds med resultatet, blev jeg enig med mig selv om, at jeg ville tage mod Zayn og Perries lejlighed for personligt at bringe Skylar hjem.\nZayn var hurtigt til at lukke op for mig, da jeg nåede til deres lejlighed. Jeg nåede ikke at tage mit overtøj af, og Zayn nåede blot at sige hej, før jeg havde sat kurs mod stuen, hvor jeg vidste at han ville befinde sig. Skylars ansigts udtryk, da jeg trådte ind i stuen afslørede, at hun var overrasket over at se mig - om det var en god ting, vidste jeg endnu ikke.\n”Harry, hvad laver du her?” spurgte hun undrende og kiggede på mig med sammentrykkede øjenbryn. ”Jeg har brug for, at du kommer hjem med mig hjem,” svarede jeg ærligt og kiggede bedende på hende, dog undgik hun øjenkontakt med mig.\n”Harry, jeg har brug for noget tid...” Skylar blev ved med at kigge ned i sit skød og sendte ikke en eneste gang et blik min retning. Jeg kunne se på hende, at hun havde grædt, da hendes øjne var rødsprængte, og der var mascara rester under hendes ene øje.\n”Skylar, du må tro på mig, når jeg siger, at jeg ikke er den person længere, det var længe siden, jeg har ændret med, jeg er en bedre person nu,” en klump dannede sig i min hals. Denne gang vidste jeg, at jeg havde fucked op. ”Du gør mig en bedre person.”\n”Harry,” sukkede hun.\n”Skylar please kom hjem med mig,” afbrød jeg hende bedende. Dette var vigtigt for mig, jeg vidste at jeg måtte bringe hende hjem, før det var forsent.\nFor første gang i disse dage lod Skylar sine øjne mødes med mine. ”Kun fordi det er dig,” svarede hun, og et svagt smil dannede sig på hendes læber. Jeg kunne se at de var falskt, men i dette øjeblik var jeg ligeglad. Jeg havde fået hende til at komme med mig, derfor vidste jeg, at der stadig var en chance for at fikse dette.\nTuren hjem i bilen var utroligt stille og uden særlig mange ord, kun ord om vejret var blevet udvekslet mellem os. Disse ord kunne tælles på to hænder. Kun larmen fra bilens motor havde ellers brudt stilheden, så da jeg stoppede bilen foran lejlighedskomplekset, havde der i bilen ingen lyd været, og vi havde derfor begge hurtigt forladt den.\n”Jeg har noget jeg skal vise dig i stuen,” fortalte jeg og var den første der brød stilheden, da vi kom ind i entréen. Skylar nikkede svagt på hovedet, mens hun var i færd med at tage sit overtøj, - hvilket hun ikke skyndte sig med.\nDa vi begge havde fået vores overtøj af, satte vi kurs mod stuen, hvor Skylar placerede i sofaen, mens fumlede med tv’et, så jeg kunne vise hende den video, jeg havde brugt det meste dagen på.\n”Vores rejse må ikke være slut endnu,” hviskede jeg, inden jeg startede videoen. Jeg vidste ikke om hun hørte mine ord, men det så ud som, at hun gjorde, da hun kiggede undrende på mig.\nVideoen startede på skærmen, og en masse klip fra vores tid sammen strømmede indover med musik. Klip fra vores roadtrip, tur til paris, telttur, søndagshygge og en masse andre stunder fra vores forhold. Stunder jeg håbede på mange flere af.\nDa videoen stoppede og skærmen endnu engang blev sort, kiggede jeg hen på Skylar, som sad med tårerne trillende ned af hendes kinder. Triste- eller glædestårer vidste jeg ikke, dog var jeg sikker på, at jeg ville komme til at finde ud af det.\nTil jer, der gerne vil se videoen Harry lavede til Skylar, beder jeg jer tjekke vores ekstra historie ud, da jeg netop har udgivet videoen der.


De bedste odds på ny AaB træner - BetXpert giver dig overblikket og kandidaterne\n9. nov. 2020 kl. 12:45 9/11-20 12:45\nUnibet* er ude med odds på, hvem der bliver AaB’s næste cheftræner. Ifølge spiludbyderen er den nuværende afløser, Peter Feher, det mest oplagte bud.\nDen 29. oktober meldte AaB ud, at klubbens træner, Jacob Friis, stoppede med øjeblikkelig virkning. Det gjorde han frivilligt for at bruge mere tid på sin datter, som er alvorligt syg.\nDermed står AaB's sportschef, norske Inge André Olsen, overfor en vigtig opgave om at finde en ny træner til førsteholdet. Indtil videre har assistenttræneren Peter Feher afløst på midlertidig basis. Spørgsmålet er så, om han også ender med at blive udnævnt til permanent cheftræner. At bedømme ud fra Unibets AaB-træner odds, er det slet ikke utænkeligt. De har odds 2,25 på den tidligere FC Helsingør-træner.\nSpil på næste AaB-træner hos Unibet\nDer er dog også andre store navne i spil, hvis man skal tage spiludbyderens liste af trænernavne seriøst. Her tænkes der ikke mindst på kapaciteter som Ståle Solbakken, Alexander Zorniger og klublegenden Jimmy Nielsen. Særligt oddset på de tre sidstnævnte er imidlertid i den høje ende.\nOdds på næste træner i AaB – her er kandidaterne\nUnibet* er p.t. ude med odds på 14 træneremner til AaB. Vi har oplistet dem alle herunder. Bemærk desuden, hvad Unibet* skriver om spillet:\n”Afløser(e) og andre, som gennemfører mindst 10 kampe i træk som cheftræner for holdet, vil blive anset som permanent cheftræner.”\nHvem bliver ny træner i AaB?\nPeter Feher 2,25\nKjetil Knutsen 3,50\nOle Tobiasen 6,00\nJacob Neestrup 12,00\nKent Nielsen 12,00\nStåle Solbakken 12,00\nBård Wiggen 15,00\nBo Henriksen 20,00\nRikard Norling 25,00\nJimmy Nielsen 40,00\nAlexander Zorniger 40,00\nDavid Wagner 40,00\nTrond Sollied 40,00\nAllan Kuhn 75,00\nOBS: Odds er fra mandag den 9. november klokken 12.34.\nOBS: Sådan finder du spillet: Hovedside --> Fodbold --> Vinderspil --> Specials (bemærk, at du ikke skal gå ind under "Danmark") --> Next Permanent AaB Aalborg Manager.\nSpil på AaB's nye træner hos Unibet\nPeter Feher – afløser bliver permanent?\nDen midlertidige cheftræner er ganske ny i AaB-regi. Han blev hentet til klubben i en rolle som assistenttræner tilbage i august i år. Før det havde han blandt andet været assistenttræner i FC Nordsjælland, cheftræner i Hellerup IK, assistenttræner for Litauens U21-landshold og senest cheftræner for FC Helsingør fra september 2018 til april 2019.\nNu står Peter Feher så med sit livs største mulighed i karrieren. Gør han det godt, kan en status af midlertidig træner i AaB meget vel blive vekslet til ditto som permanent cheftræner. Det mener Unibet* i hvert fald bedømt ud fra deres odds på næste AaB-træner. Det ville da overhovedet heller ikke være første gang i historien, at vi ser en sådan udvikling. Brian Priske i FC Midtjylland er det seneste eksempel i Superligaen.\nDet er naturligvis også værd at nævne, at holdet har fået en god start under Peter Feher. Det er således blev til to 2-1-sejre. Først hjemme mod Brøndby og senest ude mod Randers. Dermed mangler Peter Feher nu blot otte kampe i spidsen for AaB, før spillet vil blive betragtet som vundet jævnfør Unibets egne regler.\nDen næste opgave for den midlertidige AaB-træner bliver en pokalkamp ude mod AB den 11. november.\nKjetil Knutsen – (snart) norsk mestertræner\nKjetil Knutsen er måske Norges hotteste træner for tiden. Han står i hvert fald i spidsen for det hotteste Eliteserie-mandskab, nemlig Bodø/Glimt. Det har han gjort siden januar 2018. I sin første sæson som cheftræner for klubben gjaldt det velsagtens blot om at overleve i den bedste række. Det lykkedes med tre point ned til en playoff-plads. I 2019-sæsonen tog holdet et kæmpestridt og vandt sølvmedaljer, to point foran Rosenborg og 12 point efter Molde.\nI indeværende sæson har holdet fejet al norsk modstand til side. 24 kampe, 21 sejre, to uafgjorte og ét nederlag er det blevet til i ligaen. Målscoren lyder på imponerende 83:27. Med seks kampe tilbage af sæsonen kan der med et forspring på 18 point ned til Molde ikke være megen tvivl om, at Bodø/Glimt vinder deres første mesterskab nogensinde.\nSpillestilen er offensiv og underholdende, og det har den også været i Europa League-kvalifikationen i denne sæson. Først vandt holdet med 6-1 mod Kauno Zalgiris, så 3-1 mod Zalgiris Vilnius, og slutteligt blev det til et hæderligt 2-3-nederlag ude mod AC Milan.\nInden Kjetil Knutsen tiltrådte som Bodø/Glimt-træner i januar 2018, ville han formentlig have været stærkt interesseret i at blive træner for AaB. Spørgsmålet er imidlertid, hvor han står i dag? Er meritterne blevet så store, at den norske træner har vokset sig større end klubber som AaB? Træneren blev sat i forbindelse med F.C. København, da trænersædet endnu var ubesat i hovedstadsklubben. Det siger lidt om, hvor godt et job Kjetil Knutsen har gjort i Norge.\nAaB er naturligvis ikke nogen miniputklub, men måske Bodø/Glimt-træneren håber på en chance i en lidt større liga eller klub end Superligaen og AaB. Det vides ikke. Hvad der dog er værd at have med i sin betragtning er, at AaB har en norsk sportschef i skikkelse af Inge André Olsen. Det kan bestemt ikke udelukkes, at der kan opstå en norsk alliance i Nordjylland.\nSlutteligt skal det med, at AaB har en spændende spillertrup, som der er masser af potentiale i. Alt i alt vil det trods alt ikke være en overraskelse af dimensioner, hvis Kjetil Knutsen ender som næste AaB-træner. Det afspejler oddset også meget godt.\nStåle Solbakken – landstræner for Norge eller bopæl i Nordjylland?\nEfter Ståle Solbakkens fyring i F.C. København har der været snak om, at han nu endelig skal være landstræner for Norge. Nordmændenes øjeblikkelige landstræner, svenske Lars Lagerbäck, udtrykte selv usikkerhed om sin fremtid i jobbet, efter at han og Norge missede EM-kvalifikationen i sidste måned.\nStåle Solbakken har tidligere takket ja til jobbet som norsk landstræner. Han endte dog i stedet i FC Köln, da de kom med et tilbud, han ikke kunne sige nej til.\nMen hvor står Ståle Solbakken i forhold til AaB? Nordmanden spillede i klubben i halvandet år fra januar 1999 til sommeren 2000. Siden da har den tidligere FCK-træner ikke haft noget med AaB at gøre, udover at han har købt et par AaB-drenge til hovedstadsholdet.\nLigesom tilfældet er det med Kjetil Knutsen, kan det ikke udelukkes, at Inge André Olsen vil forsøge at hente sin højtprofilerede landsmand til AaB. Hvis man kan snakke om, at Kjetil Knutsen er for stor til AaB, kan man i den grad også snakke om, hvorvidt Ståle Solbakkens sko kan være i en størrelse AaB.\nFor det første tjente nordmanden angiveligt 11 millioner kroner om året i sin sidste kontrakt med ”Løverne”. Den slags lønninger kan AaB slet ikke være med på. Men penge er som bekendt ikke alt. Måske Solbakken kan gå med til en betragtelig lønnedgang, hvis han finder AaB-projektet tiltrækkelig spændende.\nHerudover har Ståle Solbakken opbygget et – i hvert fald efter skandinaviske forhold – stort navn i Europa. Det betyder, at der meget vel kan komme klubber på tale, som er meget større end AaB – og det er igen skrevet med den største respekt for de bolsjestribede. Ståle har tidligere sagt, at han ikke ville skifte til en af de klubber, som umiddelbart lå på samme hylde som F.C. København. Det vil sige klubberne i Holland, Schweiz, Belgien og Østrig. Det kan selvfølgelig have ændret sig nu, hvor han er ledig på markedet.\nOg så må vi ikke glemme, at landstrænerjobbet i Norge stadig spøger i kulissen. Alt i alt antyder oddset meget godt, at vi ikke skal betragte Ståle Solbakken som det mest oplagte til at blive den næste AaB-træner. Oddset er dog naturligvis én ting. Spørgsmålet er, hvad AaB og Ståle Solbakken i virkeligheden vil.\nFeltet af mulige kandidater til at blive ny træner i AaB er alenlangt ifølge Unibet*. Bookmakeren har som nævnt odds på hele 14 navne. Herunder har vi kigget helt kort på fire yderligere af slagsen. Byd meget gerne ind med input i kommentartråden til nogle af de træneremner, som vi ikke kommer ind på her i artiklen. Du er selvfølgelig også mere end velkommen til at komme med yderligere synspunkter angående de navne, som vi har berørt i artiklen.\nOle Tobiasen - den hollandske skole\nDen tidligere danske landsholdsspiller havde et kort ophold i AaB, da han endnu var aktiv spiller. Det var i 2005, hvor han blev lejet ud i en halvsæson fra F.C. København. I dag er han træner i Holland, hvilket han har været siden 2010.\nI de forgange ti år har han haft forskellige hatte på. Han har blandt andet været ungdomstræner i NAC Breda og Sparta Rotterdam. Siden 2018 har han været i Almere City fra den næstbedste række. Først som assistenttræner, siden midlertidig cheftræner og nu permanent cheftræner siden juli i år. Holdet ligger p.t. til oprykning, da det indtager 1.-pladsen efter 11 spillerunder. Selvom den tidligere centerforsvarer gør det godt i Holland, er det måske alligevel lidt overraskende, at Unibets odds på den nye AaB-træner ikke er højere på udenlandsdanskeren.\nJacob Neestrup - højere kræfter er i spil\nJacob Neestrup er lige nu cheftræner i Viborg FF. Og dette med stor succes for tiden. Holdet ligger suverænt nummer ét i 1. Division og er ubesejret efter 11 spillerunder. Dette kan i sig selv gøre det svært at lokke københavneren væk fra Viborg.\nHvad der yderligere vanskeliggør et skifte til AaB er, at F.C. København er ude efter den 32-årige træner. De vil have ham som assistenttræner til Jess Thorup. Ifølge rygtebulletinen er Jacob Neestrup – af personlige årsager – også interesseret i at vende tilbage til hovedstadsholdet. Her figurerede han som assistenttræner under Ståle Solbakken, inden han skiftede til Viborg i juli 2019.\nDe danske vicemestre har allerede afgivet et bud på træneren. Det var dog et bud, som Viborg pure afviste. De kaldte tilmed beløbet for ”fornærmende”. Med alle disse ting in mente er det måske også lidt overraskende, at oddset på Neestrup som næste mand i AaB-sædet ikke er højere.\nKent Nielsen - tidligere mestertræner i klubben\nKent Nielsen har tidligere trænet AaB. Det gjorde han fra 2010 til 2015. Her havde han og holdet stor succes. Dette ikke mindst i 2013/2014-sæsonen, hvor det blev til The Double. Efter AaB-tiden tog EM-vinderen fra 1992 til Fyn og Odense. Her endte han med at blive fyret efter tre år på posten. I dag er Kent Nielsen træner i Silkeborg IF. Det har han været siden sommeren 2019. Silkeborg rykkede ud af Superligaen i sidste sæson og ligger lige nu på 2.-pladsen i 1. Division.\nRent sportsligt er Kent Nielsen formentlig interesseret i at vende tilbage til AaB, som alt andet lige er en større klub en Silkeborg IF. Ergo vil han formentlig være lydhør, skulle Inge André Olsen ringe til ham. Men om han ender som ny AaB-træner? Oddset indikerer det ikke just, men det er bestemt heller ikke helt utopi at tro det.\nJimmy Nielsen - klublegende med smag for USA\nJimmy Nielsen har med sine 398 kampe for klubben uden tvivl en stor stjerne i mange AaB-fans’ hjerter. Efter karrieren, som sluttede med et amerikansk mesterskab med Kansas City, har Jimmy Nielsen haft to trænerjob. Først i Oklahoma Energy, som han førte til tre slutspil og heriblandt to conference-finaler på fire år.\nDen tidligere målmand valgte ikke at forlænge sin aftale med Oklahoma-klubben og tog herefter til Hartford Athletic. Her var han fra september 2018 til oktober 2019, hvor parterne blev enige om at gå hver til sit.\nHovedpersonen sagde så sent i september i år, at han er klar til sit næste job. Han vil meget gerne fortsætte i den næstbedste række i USA, men har tidligere ikke lagt skjul på, at en retur til Superligaen også kan være interessant. Som ny AaB-træner? Måske. Ifølge Unibets odds er det dog ikke noget, som AaB's fans umiddelbart skal sætte næsen op efter.


Passions for polish: Så føler man sig ikke dummere!!\nPassions for polish\nSå føler man sig ikke dummere!!\nJeg kan ligeså godt indrømme det, jeg sidder og føler mig utrolig dum lige p.t.\nJeg sidder og skriver på en blog, der indtil vidre ikke har nogen læsere, så egentlig sidder jeg bare og skriver til mig selv, og så er det altså svært ikke at føle sig en smule dum!\nJeg har længe gerne villet have en blog, så jeg tænkte at nu skulle det være. Jeg har sommerferie, og god tid til at få startet en blog. Og så skulle det jo selvfølgelig være om neglelak, som jeg har en alt for stor svaghed for, hvilket godt kan mærkes, i min meget sparsomme økonomi der består af lommepenge fra mor og far. :D\nJeg kan dog ikke love, at bloggen kun kommer til at handle om neglelak, da jeg også har en svaghed for mange andre ting, såsom min fantastiske hund, tøj, musik og meget andet. Men bloggen vil mest handle om neglelak :)\nNåh men jeg kan vel ligeså godt fortælle lidt om mig selv. Jeg hedder Denise, og jeg er en pige på 15 år. Jeg bor i Storkøbenhavn. Jeg har lige afsluttet folkeskolen (med nogle helt fantastiske karaktere btw!) og skal efter sommerferien igang med en 3 årig HHX (Højere Handels Eksamen, der er en studentereksamen). Jeg bor hos min mor og far, sammen med min storesøster og vores hund Bella.\nJeg ved ikke hvad der ellers kan være, som I gerne vil vide, men I må endelig bare spørge :)\nJeg håber at I har fået mod på at læse mere, og at vi ses igen her på bloggen :D\nIndsendt af Denise kl. 12.06\nFrisk 1.g'er der har en svaghed for neglelak.... og tøj, sko, tasker, Gossip Girl, Lola by Marc Jacobs, Chase Crawford og meget andet :D\ne.l.f. (6) blå (5) Essie (4) GOSH (4) rød (3) depend (2) grøn (2) lilla (2) orange (2) Stjæl stilen (1) Temanegle (1) basecoat (1) neglelaksfjerner (1) nude (1) pink (1) topcoat (1)\nMit daglige læsestof :)